— 15 — 



in Entozoologia dubiiis, quia foeminas solas inve- 

 nerat, ad Strongylos amandatam Strongyli liorridi 

 nomine insigniverat, delineari curavit*). In collo, 

 si partem capiti annexam ita Tocare vis, mox in- 

 fi-a caput in utroque latere conspicitur arcus ex 

 aculeis conflatus, a quo utrinque versus caudam 

 descendit talium aculeorum, rectorum, fortium, re- 

 trospicientium , ad caudam sensim breviorum se- 

 ries densa, quae haud procul a caudae apice desi- 

 nit. Ita quatuor seriebus aculeorum corpus ma- 

 rium et feminarum aequali modo armatum esL, 

 Caput versus vermes attenuati sunt, corporis 

 postici aequalis caeterum crassitiei ultimus finis tan- 

 tum decrescit. Corpus posticum marium in duas, 

 tres ad quatuor spiras devolutum fine obtuso gau- 

 det, ante quem spiculum satis longum, simplex 

 visum, exsertum est. Alas caudae tenuissimas, 

 lineares, in pliu^ibus speciminibus frustra quaesivi. 

 Cauda feminarum est attenuata, fere recta, sub- 

 obtuse terminato fine, ante quem orificium ani, 

 quod in maribus non dignovi. Quo modo cana- 

 lis alimentarius ab ore incipiat, dicere nescio, 

 cum vasa, quae caput omant, eundem indistin- 

 ctum visu reddant, sed pone caput eodem modo 

 se habet, uti in RuDOLPHii Spiroptera Gallinulae. 



*) Excepta tamen ia Fig. 9. arciis vasoriim superiorls for- 

 ma, quae adspectum praebet serpentis, cujus oculus adeo ex- 

 pressus est, ore caudam tenentls, et nonnisi pictoris phanta- 

 siae originem debet. 



